Diari Oficial de la Generalitat Valenciana


Sumari del DOGV 9560, del 23-03-2023 (2023/2668)

RESOLUCIÓ de 9 de març de 2023, de la Presidència de la Generalitat, per la qual s'autoritza la permuta de les places d'intervenció i tresoreria de l'Ajuntament de Canet d'en Berenguer.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9560

Data del DOGV
:   23-03-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/2668


Data del document
:   09-03-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de març de 2023, de la Presidència de la Generalitat, per la qual s'autoritza la permuta de les places d'intervenció i tresoreria de l'Ajuntament de Canet d'en Berenguer. [2023/2668]  
José Antonio Beltrán Piera, funcionari de l'Administració local amb habilitació de caràcter nacional, de la subescala d'intervenció - tresoreria, amb DNI 18130139B, i el lloc de la qual és el de la Intervenció de l'Ajuntament de Canet d'en Berenguer, en virtut de la Resolució de 2 de març de 2012, de la Direcció General de la Funció Pública, publicada en el BOE de 9 d'abril de 2012, per la qual es va resoldre el nomenament definitiu d'aquesta persona com a interventor d'aquest ajuntament, i Isabel Macián García, funcionària de l'Administració local amb habilitació de caràcter nacional, de la subescala d'intervenció - tresoreria, amb DNI 50759462A, i el lloc de la qual és el de la tresoreria de l'Ajuntament de Canet d'en Berenguer, en virtut de la Resolució de 17 d'octubre de 2022, de la Direcció General de la Funció Pública, per la qual s'efectua formalització definitiva d'adjudicacions del concurs ordinari de provisió de llocs de treball reservats a funcionaris d'Administració local amb habilitació de caràcter nacional (BOE 253, 21.10.2022), compareixen mitjançant escrit de data 17 de febrer de 2023, rebut en la Generalitat el 27 de febrer de 2023, i exposen que voluntàriament i de comú acord, complint els requisits que s'estableixen en l'article 41 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, sol·liciten que els siga concedida la permuta de les places d'intervenció i tresoreria de l'Ajuntament Canet d'en Berenguer, tots dos funcionaris de l'Administració local amb habilitació de caràcter nacional de la mateixa subescala d'intervenció-tresoreria.  
  
Mitjançant Resolució d'alcaldia de l'Ajuntament de Canet d'en Berenguer número 592/2023, de data 23 de febrer de 2023, s'informa favorablement i se sol·licita a la Direcció General d'Administració Local de la Conselleria de Presidència de la Generalitat Valenciana l'autorització de la permuta sol·licitada, tenint en compte que els llocs de treball d'intervenció i tresoreria d'aqueix ajuntament corresponen a la subescala d'intervenció-tresoreria, categoria d'entrada, i tenen idèntica forma de provisió; i que tots dos funcionaris tenen acreditat el nivell de valencià del grau mitjà C1 exigit per a tots dos llocs de treball segons la relació del llocs de treball d'aqueix ajuntament, i així es pot comprovar en la Resolució de 15 de juliol de 2022, de la Direcció General d'Administració Local, per la qual es dona publicitat a la relació individualitzada dels mèrits del personal funcionari d'administració local amb habilitació nacional reconeguts i inscrits en el Registre de mèrits de determinació autonòmica de la Comunitat Valenciana fins al dia 13 de juliol de 2022. Considerant que a cap dels funcionaris sol·licitants li falten menys de deu anys per a complir l'edat de jubilació forçosa ni està participant en un concurs de mèrits pendent de resolució, i vista la conformitat de tots dos funcionaris interessats, es considera que els sol·licitants reuneixen les circumstàncies per a autoritzar la permuta, i en virtut del que s'estableix en l'article 41 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional,  
  
Vistos els antecedents indicats, i en virtut del que es disposa en l'article 27 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 41 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 21.02.2022) resolc:  
S'autoritza la permuta de les places d'intervenció i tresoreria de l'Ajuntament Canet d'en Berenguer, entre els funcionaris José Antonio Beltrán Piera, que passa a ser el titular del lloc de tresoreria de l'Ajuntament de Canet d'en Berenguer per permuta, i Isabel Macián García, que passa a ser la titular del lloc d'intervenció de classe 2a del mateix ajuntament, per permuta.  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 9 de març de 2023.- El president de la Generalitat, p. d. (R 17.02.2022, DOGV 21.02.2022), la secretària autonòmica de Cohesió Territorial i Polítiques contra el Despoblament: Elena Cebrián Calvo.